Buhari na da kyakkyawan tsari don kawo karshen rikicin makiyaya da manoma – In ji El-Rufai ▷ Legit.ng
Buhari na da kyakkyawan tsari don kawo karshen rikicin makiyaya da manoma – In ji El-Rufai
a year ago 2515 views by Abdulazeez Abdul
- Gwamnan Kaduna ya ce shugaba Buhari na da kyakkyawan tsari don kawo karshen rikici tsakanin makiyaya da manoma
- El-Rufai ya ce kai tsaye gwamnati ta dauki mataki don kawo karshen kashe-kashe a fadin kasar
- Gwamnan ya lura cewa, harakar tsaro wani kalubale ne da ke fuskantar kowace al'umma
Gwamnan jihar Kaduna, Mallam Nasiru El-Rufai ya bayyana a ranar Litinin,15 ga watan Janairu cewa gwamnatin tarayya a karkashin jagorancin shugaba Buhari tana da kyakkyawan tsari don kawo karshen rikici tsakanin makiyaya da manoma a kasar.
Legit.ng ta tattaro cewa, gwamna ya shaidawa manema labarai a wurin bikin ranar tunawa da ‘yan mazan jiya a Kaduna cewa kai tsaye gwamnati ta dauki mataki don kawo karshen rikicin.
"Mun sadu da ministan harkokin cikin gida, akwai shirye-shirye masu kyau don kawar da waɗannan batutuwa, ba na so in yi magana game da shirye-shiryen tsaro a rediyo da talabijin, amma ina so in tabbatar wa kowa, shugaban kasa da sauran jami'an tsaro suna iya kokarin su''.
Gwamna Nasir El-Rufai a bikin ranar tunawa da ‘yan mazan a Kaduna
Ya lura cewa, harakar tsaro wani kalubale ne da ba'a ta karewa a kowace al'umma, kuma sa hannu da sojoji suka yi ta taimaka wajen tabbatar da zaman lafiya a kasar, ciki har da sassan jihar Kaduna.
KU KARANTA: El-Rufa'i ya bukaci korarrun malamai su sake neman aiki a jihar Kaduna
El-Rufa'i ya jaddada cewa, dala 1 biliyan daga asusun ‘Excess Crude Account’ da kungiyar gwamnoni ta tallafa wa gwamnatin tarayya cewa kungiyar ta yi ne don sayen kayan aiki wanda zai taimaka wa rundunar sojoji don kare al’ummar kasar.
Airtel data plan Fela Durotoye Nigerian railway corporation recruitment Nigerian Ghana weaving styles University of Jos
2019: Matasan Daura sun sake tsayar da shugaba Buhari karo na biyu